APROBACIÓN DE OFERTA DE EMPREGO PÚBLICO PARA CUMPRIMENTO DA LEI 20/2021 DE MEDIDAS DE REDUCIÓN DE TEMPORALIDADE (ESTABILIZACIÓN DE EMPREGO)
ADMINISTRACIÓN LOCAL — Municipal — Entidade Local Menor de Bembrive (Vigo) (Oferta de emprego público, 23/05/2022)

Por Resolución de Alcaldía-Pedanía da ELM de Bembrive de data 13 de maio de 2022, aprobouse a Oferta de emprego público do ano 2022 para a estabilización de emprego temporal, que literalmente di: “Efectuada previamente negociación coa mesa xeral negociadora o día 12 de abril de 2022, na que se acordou por todas as partes implicadas iniciar o proceso de estabilización, en aplicación da Lei 20/2021, aprobando a Oferta de Emprego Público para publicala antes do 1 de xuño de 2022, de conformidade ao disposto no art.2.2 do citado corpo legal. Visto o informe de Secretaría-Intervención emitido con data 13.05.2022 que obra no expediente, na que se especifica a praza existente para estabilización de emprego temporal. Tendo en conta, a seguinte lexislación aplicable: – O artigo 2, Disposición adicional primeira, cuarta, quinta, sexta, oitava e novena, e a Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. En virtude das competencias atribuidas a esta Alcaldía polo artigo 21.1 g) da LRBRL e 61.1 s) da Lei 5/1997, de 22 de xullo, de Administración Local de Galicia. Primeiro.- Aprobar a seguinte Oferta de Emprego Público da Entidade Local Menor de Bembrive para articular a convocatoria excepcional derivada da taxa adicional do artigo 2 e Disposición Adicional Sexta e Oitava da Lei 20/2021 correspondente a unha praza de natureza estructural de persoal funcionario ocupada por persoal laboral temporal e ininterrompidamente entre unha data anterior ao 1 de xaneiro de 2016 e o 31 de decembro de 2020. Esta praza está ocupada actualmente de forma temporal por D. Carlos Gómez Costas dende o 4 de xaneiro de 2005. Sistema de selección: concurso. Este proceso de estabilización realizarase por unha soa vez. Segundo.- Publicar o anuncio no tablón de anuncios da ELM de Bembrive, na súa sede electrónica, no Boletín Oficial da Provincia de Pontevedra, en cumprimento do artigo 91 da Lei 7/1985, de 2 de abril, da Lei Reguladora das Bases de réxime Local e o artigo 70.2 do Texto Refundido da Lei do Estatuto Básico do Empregado Público para a estabilización de emprego temporal da ELM de Bembrive e no Diario Oficial de Galicia. Terceiro.- Notificar a presente resolución ao persoal que desempeñe o posto da praza obxecto da oferta, con indicación expresa dos recursos a interpoñer. Cuarto.- Articular o proceso selectivo de estabilización de emprego temporal garantindo o cumprimento dos principios de libre concorrencia, igualdade, mérito, capacidade e publicidade. O prazo máximo para a publicación da convocatoria do devandito proceso selectivo incluído nesta oferta de emprego público será o 31 de decembro de 2022 nos termos establecidos no artigo 1.2., parágrafo segundo, da Lei 20/2021 e a súa resolución antes do 31 de decembro de 2024. Quinto.- Trasladar o presente acordo ao Ministerio de Facenda e Función Pública a través da Secretaría de Estado de Orzamentos e Gastos. Sexto.- Dar conta á Xunta Veciñal na primeira sesión ordinaria que celebre”. Contra esta Resolución que pon fin á vía administrativa, poderase interpor alternativamente ou recurso potestativo de reposición ante o mesmo órgano que o dicta, no prazo dun mes contado a partires do día seguinte ó desta notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo ante a xurisdición do Contencioso-Administrativo no prazo de dous meses contado dun xeito idéntico, de conformidade co artigo 46 da Lei 29/1998, de 13 de xuño, da Xurisdición Contenciosa-Administrativa, sen prexuízo de que os interesados poidan exercitar calquera outro recurso que estimen procedente. O recurso contencioso-administrativo non poderá interporse ata que sexa resolto expresamente ou se teña producido a desestimación presunta do recurso de reposición que no seu caso, se interpuxera. No suposto de interposición do recurso potestativo de reposición esté entenderase desestimado si no prazo de un mes contado dende o día seguinte ó de tal interposición o órgano competente para resolvelo non dictase e notificase resolución expresa. Contra a desestimación presunta do recurso de reposición poderá interporse recurso contencioso-administrativo ante o Xulgado antes mencionado no prazo de seis meses contado a partires do día seguinte a aquél en que, de conformidade co anterior, se produza o acto presunto. Tamén pode interporse calquera outro recurso que estime procedente. O Alcalde-Pedáneo, Mirela Alina Tuña Galancho